|  |  |
| --- | --- |
| **Частична предварителна оценка на въздействието** | |
| **Институция:**  **Министерство на земеделието и храните** | **Нормативен акт:**  Проект на Закон за изменение и допълнение на Закона за прилагане на Общата организация на пазарите на земеделски продукти на Европейския съюз |
|  | Включен в Законодателната програма на Министерския съвет за периода 1 януари – 30 юни 2024 г. |
| **Лица за контакт:** | **Телефон и електронна поща:** |
| Д-р Лора Пастухова-Джупарова – директор на дирекция „Биологично производство“; | телефон за връзка: 02 985 11 303  ел. поща: [LPastuhova@mzh.government.bg](mailto:LPastuhova@mzh.government.bg) |
| Ирина Лазарова – директор на дирекция „Пазарни мерки и организации на производители“; | телефон за връзка: 02 98511 620  ел. поща: [ILazarova@mzh.government.bg](mailto:ILazarova@mzh.government.bg) |
| Доц. д-р Илиян Костов, двм – директор на дирекция „Политики по агрохранителната верига“; | телефон за връзка: 02 98511 301  ел. поща: IRKostov@mzh.government.bg |
| Д-р Галя Костадинова – началник на отдел в дирекция „Политики по агрохранителната верига“. | телефон за връзка: 02 98511 306  ел. поща: [GKostadinova@mzh.government.bg](mailto:GKostadinova@mzh.government.bg) |
| **1. Проблем/проблеми за решаване:**  **Проблем 1**  **Необходимост от разграничаване на компетенциите и функциите на отделните органи, осъществяващи политиката и официалния контрол в областта на биологичното производство.**  *1.1.Кратко опишете проблема/проблемите и причините за неговото/тяхното възникване. По възможност посочете числови стойности.*  Основните правила на Европейския съюз (ЕС) в областта на биологичното производство са определени в Регламент (ЕС) 2018/848 на Европейския парламент и на Съвета от 30 май 2018 година относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (ОВ L 150, 14.6.2018 г.) (Регламент (ЕС) 2018/848) и регламентите по неговото прилагане.  Пакетът от мерки, който включва 12 делегирани регламента и 8 регламента за изпълнение, приет от Европейската комисия, представя модернизиран, опростен и съобразен в по-голяма степен с рисковете подход за прилагане на правилата за биологичен контрол и въвежда по-ефикасни инструменти за контрол. Основна негова цел е гарантиране на ефективното прилагане на нормативната уредба за функционирането на цялата верига за био производство, подпомагане на производителността и достъпността на вътрешния пазар, както и засилване на конкурентоспособността на ЕС в световен мащаб. Пакетът представлява отговор на призива за целесъобразно опростяване на нормативната уредба и по-интелигентно регулиране, с цел намаляване на административната тежест за операторите и опростяване на регулаторната рамка.  С Регламент (ЕС) 2018/848 се установяват принципите и се определят правилата за биологичното производство, свързаното с него сертифициране и използването на обозначения, отнасящи се за биологичните продукти при етикетиране и реклама, както и правилата за контрол в допълнение към предвидените в Регламент (EС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (EО) № 396/2005, (EО)  № 1069/2009, (EО) № 1107/2009, (EС) № 1151/2012, (ЕС) № 652/2014, (EС) 2016/429 и (EС) 2016/2031 на Европейския парламент и на Съвета, регламенти (EО) № 1/2005 и (EО) № 1099/2009 на Съвета и директиви 98/58/EО, 1999/74/EО, 2007/43/EО, 2008/119/EО и 2008/120/EО на Съвета, и за отмяна на регламенти (EО) № 854/2004 и (EО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/EО, 96/93/EО и 97/78/EО на Съвета и Решение 92/438/EИО на Съвета (Регламент относно официалния контрол) (Регламент (ЕС) 2017/625).  Регламент (ЕС) 2017/625 въвежда изискванията относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита. Той дава възможност в националното законодателство да се прецизират текстовете и да се определят органите, осъществяващи надзор и контрол в областта на биологичното производство.  На дирекция „Биологично производство“ са връчени доклади от извършен одитен ангажимент на Европейската комисия и от тематична проверка на Инспектората към Министерство на земеделието и храните, като и в двата доклада са дадени препоръки да се определят компетентните и надзорните органи (органите с делегирани правомощия – контролиращи лица), както и компетентното звено, съгласно измененията в европейското законодателство.  Част от предложените изменения в проекта на ЗИД на ЗПООПЗПЕС, касаещи дейността на контролиращите лица в областта на биологичното производство, засягат и дейността на контролиращите лица в областта на контрола за съответствие със спецификацията на земеделски продукти и храни със защитени географски означения и храни с традиционно специфичен характер. Разпоредбите, регламентиращи дейността на контролиращите лица в тези две области, са в общ Раздел II „Политика на качество“ в ЗПООПЗПЕС.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемите не могат да се решат в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.  *1.3. Посочете защо действащата нормативна рамка не позволява решаване на проблема/проблемите.*  След влизането в сила на Регламент (ЕС) 2018/848, който допълва правилата за контрол, предвидени в Регламент (ЕС) 2017/625, се идентифицират проблеми, които не могат да се решат по достатъчно ефективен начин в рамките на действащата нормативна уредба, което налага нейното актуализиране по отношение на:   * Определяне на компетентните органи и органите с делегирани правомощия както и създаване на компетентно звено, което подпомага дейността на министъра в областта на биологичното производство; * Изискванията към контролиращите лица и задълженията им, съгласно европейското законодателство; * Организацията на официалния контрол и другите официални дейности, осъществявани от Българска агенция по безопасност на храните на етап разпространение на предварително опаковани биологични храни и продукти, както и при внос на биологично произведени земеделски продукти; * Създаване на институционализиран механизъм за формиране на политиката в областта на биологичното производство с участие на представители на всички заинтересовани страни; * Ограничаване на възможностите за системни нарушения и повишаване на ефективността на контролната дейност на контролиращите лица.   *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Не произтичат задължителни действия от нормативни актове от по-висока степен или актове от правото на ЕС.  Действащият закон съдържа разпоредби, чието основание и приложение е отпаднало, предвид отмяната на Глава VI от ЧАСТ III на Регламент (ЕС)  № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт, както и анализи за изпълнението на политиката.  **Проблем 2**  **Необходимост за създаване на ред и условия за организиране на фермерски пазари.**  *1.1.Кратко опишете проблема/проблемите и причините за неговото/тяхното възникване. По възможност посочете числови стойности.*  В Програмата за управление на Република България за периода юни 2023 г. – декември 2024 г. като мярка 15.1.2. е предвидено изготвяне на нормативна уредба, която има за цел създаване на условия за организиране на фермерски пазари.  Към момента не са нормативно регулирани организацията и дейността на пазарите за търговия на дребно с фермерски и занаятчийски храни.  С проектът на ЗИД на ЗПООПЗПЕС се уреждат организацията и дейността на пазарите за търговия на дребно с фермерски и занаятчийски храни, регламентирани са изискванията към фермерските и занаятчийските храни, които се предлагат на фермерските пазари, определени са изискванията към организаторите на пазари за търговия на дребно на фермерски и занаятчийски храни и към лицата, които предлагат фермерски и занаятчийски храни на дребно на фермерските пазари.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемите не могат да се решат в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.  *1.3. Посочете защо действащата нормативна рамка не позволява решаване на проблема/проблемите.*  В действащата нормативна уредба не са регулирани организацията и дейността на пазарите за търговия на дребно с фермерски и занаятчийски храни.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Не произтичат задължителни действия от нормативни актове от по-висока степен или актове от правото на ЕС.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт, както и анализи за изпълнението на политиката.  **Проблем 3**  **Необходимост от уреждане на признаване на групи на производители (ГП), като допустими бенефициенти по Стратегическия план за развитие на земеделието и селските райони на Република България за периода  2023 – 2027 г.**  *1.1 Кратко опишете проблема/проблемите и причините за неговото/тяхното възникване. По възможност посочете числови стойности.*  На основание Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013, в Стратегическия план за развитие на земеделието и селските райони на Република България за периода 2023-2027 г. е заложено, че държавите членки разработват интервенции, бенефициенти по които са и признати от министъра на земеделието и храните групи на производители. Необходимо е да се осигури възможност за признаване и на тези сдружения от земеделски производители, с оглед допустимостта им по интервенциите от Стратегическия план, редом с организации на производители (ОП), асоциации на организации на производители (АОП) и между браншови организации (МБО).  В допълнение с проекта на ЗПООПЗПЕС се прецизират условията за признаване на ОП, АОП и МБО. Също така се хармонизира националното законодателство с правото на ЕС чрез отмяна на национални разпоредби във връзка с отпаднали изисквания относно докладване и упражняване на контрол в сектора на захарта.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемите не могат да се решат в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.  *1.3. Посочете защо действащата нормативна рамка не позволява решаване на проблема/проблемите.*  Необходимо е действащата нормативна уредба да бъде актуализирана спрямо Стратегическия план и Делегиран регламент (ЕС) 2022/126 на Комисията от 7 декември 2021 година за допълнение на Регламент (ЕС) 2021/2115 на Европейския парламент и на Съвета с допълнителни изисквания по отношение на някои видове интервенции, посочени от държавите членки в стратегическите им планове по ОСП за периода 2023—2027 г. съгласно същия регламент, както и с правила във връзка със съотношението за стандарт 1 за добро земеделско и екологично състояние делегирания регламент уреждащ условията за финансиране на интервенциите по Стратегическия план.  Действащата нормативна рамка съдържа разпоредби, чието основание и приложение е отпаднало, предвид отмяната на Глава VI от ЧАСТ III на Регламент № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  На основание Стратегическия план и възможностите за осигуряване на финансиране на ГП е необходимо е да се даде законова възможност за признаването им.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт, както и анализи за изпълнението на политиката. | |
| **2**. **Цели:**  **Цел 1:** „Създаване на обща рамка за биологичното производство, за да се обхване целият процес и всички етапи от първичното производство до получаването на крайния продукт“;  **Цел 2:** „Ясно разграничаване на компетенциите и функциите на отделните органи, осъществяващи политиката и официалния контрол в биологичното производство“;  **Цел 3:** „Повишаване ефективността на официалния контрол и защита интересите на потребителите на биологични продукти”;  **Цел 4:** „Провеждането на ефективен мониторинг върху дейността на контролиращите лица в областта на биологичното производство и в областта на контрола за съответствие със спецификацията на земеделски продукти и храни със защитени географски означения и храни с традиционно специфичен характер“;  **Цел 5.** „Осигуряване на достъп до пазара на малките и местните производители на фермерски и занаятчийски храни.“;  **Цел 6.** „Осигуряване на ефективен контрол върху храните, предлагани на пазарите за търговия на дребно с фермерски и занаятчийски храни.“;  **Цел 7.** „Подпомагане на групите на производители по Стратегическия план за развитие на земеделието и селските райони на Република България за периода  2023 – 2027 г., с цел повишаване степента на организираност на земеделските производители в страната.“. | |
| **3. Заинтересовани страни:**   * Министерство на земеделието и храните; * Министерството на икономиката и индустрията; * Държавен фонд „Земеделие“; * Българска агенция по безопасност на храните; * Изпълнителна агенция по сортоизпитване, апробация и семеконтрол; * Комисията за защита на потребителите; * Изпълнителна агенция по лозата и виното; * Регионалните здравни инспекции; * Изпълнителна агенция „Българска служба по акредитация“; * Общините в Република България – 265 бр.; * Контролиращи лица, получили разрешение от министъра на земеделието и храните по чл.18, ал.1 от Закона за прилагане на Общата организация на пазарите на земеделски продукти на Европейския съюз – 15 бр. в областта на биологичното производство и 2 бр. в областта на контрола за съответствие със спецификацията на земеделски продукти и храни със защитени географски означения и храни с традиционно специфичен характер; * Браншови организации в областта на биологичното производство – 12 бр.; * Оператори в система на контрол в областта на биологичното производство –  4 671 бр.; * Производители на земеделски продукти и храни със защитени географски означения и храни с традиционно специфичен характер в система на контрол за съответствие със спецификациите на тези продукти – 40 бр.; * Организатори на пазари за фермерски и занаятчийски храни; * Лица, които предлагат на фермерските пазари на дребно фермерски и занаятчийски храни;   Няма налични данни за броя на фермерските пазари за търговия на дребно на фермерски и занаятчийски храни, за броя на организаторите на пазари за фермерски и занаятчийски храни и за броя на лицата, които предлагат фермерски и занаятчийски храни на дребно на фермерските пазари към момента.   * Групи и организации на производители – 38 признати от министъра на земеделието и храните; * Потребители на биологични продукти; * Потребители на фермерски и занаятчийски храни.   *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | |
| **4. Варианти на действие. Анализ на въздействията:** | |
| **4.1.** **По** **Проблем 1**  **Необходимост от разграничаване на компетенциите и функциите на отделните органи, осъществяващи политиката и официалния контрол в областта на биологичното производство.**  **Вариант 1** „**Без действие“:**  **Описание:**  Вариантът „Без действие“ се характеризира с непредприемане на никакви действия.  Няма да бъде изменен и допълнен действащия Закон за прилагане на Общата организация на пазарите на земеделски продукти на Европейския Съюз.  Няма да бъдат ясно разграничени компетенциите и функциите на отделните органи, осъществяващи политиката и официалния контрол в биологичното производство.  Няма да бъдат регламентирани изискванията към контролиращите лица и задълженията им, съгласно европейското законодателство.  Няма да се създаде институционализиран механизъм за формиране на политиката в областта на биологичното производство с участие на представители на всички заинтересовани страни.  Няма да се ограничат възможностите за системни нарушения и повишаване на ефективността на контролната дейност на контролиращите лица и официалния контрол.  **Положителни (икономически/социални/екологични) въздействия:**  Няма идентифицирани  **Отрицателни (икономически/социални/екологични) въздействия:**  Отговорността за прилагане на законодателството на ЕС в областта на биологичното производство се носи от държавите-членки, чиито компетентни органи наблюдават и проверяват дали съответните изисквания се спазват и прилагат ефективно в целия Европейски съюз. По този начин те проверяват дали дейностите и произведените продукти, пуснати на пазара на ЕС (произведени или внесени от трети държави в ЕС), са в съответствие със стандартите и изискванията на ЕС за биологично производство. Досега в националното законодателство няма ясно разграничаване на компетенциите и функциите на компетентните органи и органите с делегирани правомощия, както и на компетентното звено, което подпомага дейността на министъра на земеделието и храните в областта на биологичното производство.  Някои от елементите, свързани с биологичното производство и официалния контрол, залегнали в Регламент (ЕС) 2018/848 и Регламент (ЕС) 2017/625 не са въведени в националното секторно законодателство. Несъответствията и правните пропуски засягат главно контрола, упражняван от контролиращите лица и Българската агенция по безопасност на храните на всеки един етап от биологичното производство. В резултат на това на компетентните власти не се предоставя пълен набор от инструменти, предназначени да осигурят отчетност, стабилност и ефективност на дейностите по прилагане.  Липса на институционализиран механизъм за формиране на политиката в областта на биологичното производство с участие на представители на всички заинтересовани страни.  Липса на повишена ефективност на контролната дейност на контролиращите лица и официалния контрол.  **Специфични въздействия:**  Няма идентифицирани  **Въздействия върху малките и средните предприятия:**  Няма идентифицирани  **Административна тежест:**  Не се наблюдава допълнителна административна тежест.  **Вариант 2: Приемане на Закон за изменение и допълнение на Закона за прилагане на Общата организация на пазарите на земеделски продукти на Европейския съюз**  **Описание:**  С приемането на Закона за изменение и допълнение на Закона за прилагане на Общата организация на пазарите на земеделски продукти на Европейския съюз ще се постигне следното:  а) ще се допълни общата рамка за производство и контрол на биологични продукти която да обхване всички етапи до разпространението на крайния продукт на пазара;  б) ще се определят ясно функциите и задълженията на компетентните и надзорни органи, които подпомагат дейността на министъра на земеделието и храните в областта на биологичното производство;  в) ще се осигури публичност при формиране и прилагане на политиката по отношение на изискванията и задълженията към контролиращите лица при прилагане на контрола в областта на биологичното производство;  г) ще се ограничат възможностите за системни нарушения и ще се повиши ефективността на контролната дейност на контролиращите лица;  д) ще се създаде основание за институционализиране на процеса за формиране на политика в областта на биологичното производство в сътрудничество с контролиращите лица, операторите и потребителите.  Със законопроекта ще се осигури защита както на интересите на операторите, така и на потребителите чрез прилагането на единен подход и постигане на координиран контрол за съответствие с изискванията на европейското право и българското законодателство в сектора на биологичното производство.  Създава се механизъм за формиране на политиката в тази област с участие на представители на всички заинтересовани страни - Консултативен съвет по биологично производство. В момента този съвет функционира, като е сформиран със заповед на министъра на земеделието и храните.  По отношение на компетентните органи за биологично производство, същите са определени съгласно изискването на Регламент (ЕС) 2017/625 и на Регламент (ЕС) 2018/848 – министъра на земеделието и храните и Българска агенция по безопасност на храните. Предвид новото изискване на правото на ЕС по отношение на хетерогенния растителен репродуктивен материал за компетентен орган е определена Изпълнителната агенция по сортоизпитване, апробация и семеконтрол (ИАСАС), съгласно Регламент (ЕС) 2017/625 и Делегиран Регламент (ЕС) 2021/1189 на Комисията за допълнение на Регламент (ЕС) 2018/848 на Европейския парламент и на Съвета по отношение на производството и предлагането на пазара на растителен репродуктивен материал от биологичен хетерогенен материал от конкретни родове или видове. За целите на Регламент (ЕС) 2018/848 се предвижда ИАСАС да поддържа на интернет страницата си публичен списък на растителния репродуктивен материал от биологичен хетерогенен материал.  Със законопроекта се прецизират някои правомощия на компетентните администрации (Министерство на земеделието и храните и Българската агенция по безопасност на храните), Изпълнителната агенция по сортоизпитване, апробация и семеконтрол и контролиращите лица. По този начин се гарантира прилагането на унифицирани процедури при осъществяване на контрол в биологичното производство в съответствие с изискванията на европейското и национално законодателство в тази област.  За органите с делегирани правомощия – контролиращите лица в областта на биологичното производство, е въведено определянето им съгласно Регламент (ЕС) 2017/625 и Регламент (ЕС) 2018/848.  Във връзка с изискване на Регламент (ЕС) 2018/848 се прави изменение на публичните регистри, които Министерство на земеделието и храните поддържа за целите на биологичното производство. Унифициран е и подходът за достъп от операторите в система на контрол.  По отношение на наредбата по чл. 17, ал. 1 от ЗПООПЗПЕС е допълнен нейният предметен обхват, като е предвидено изискване за обмена на информация между органите, имащи компетенции в областта на биологичното производство съгласно Регламент (ЕС) 2018/848.  С цел намаляване на финансовите разходи отпада изискването за публикуване в Държавен вестник на издадените/отнети от министъра на земеделието и храните разрешения за дейност, тъй като информацията е публична и достъпна в регистъра по чл. 16а, ал. 1 от ЗПООПЗПЕС. Изискването за публикуване в Държавен вестник на издадените/отнети от министъра на земеделието и храните разрешения за осъществяване на контролна дейност отпада и по отношение на контролиращите лица, които осъществяват контрол за съответствие със спецификацията на земеделски продукти и храни със защитени географски означения и храни с традиционно специфичен характер, тъй като информацията е публична и достъпна в регистъра по чл. 16, ал. 3 от ЗПООПЗПЕС.  Действащият закон дава възможност на юридическите лица да обжалват по реда на Административнопроцесуалния кодекс отказ от издаване/отнемане от министъра на земеделието и храните на разрешение за контролна дейност в областта на биологичното производство и в областта на контрола за съответствие със спецификацията на земеделски продукти и храни със защитени географски означения и храни с традиционно специфичен характер. В законопроекта се предвижда обжалването да не спира изпълнението на акта, с цел защита на операторите и на потребителите на продуктите.  По отношение на административно наказателните разпоредби законопроектът предвижда да отпадне нарушението за непредоставяне на годишен отчет и списък на лицата, върху които е упражнен контрол от контролиращите лица в областта на биологичното производство, поради факта, че същите се предоставят по електронен път в регистъра по чл. 16а, ал. 1 от ЗПООПЗПЕС.  **Положителни (икономически/социални/екологични) въздействия:**  Предвижданите изменения ще окажат следните положителни въздействия върху операторите и контролните органи в областта на биологичното производство:   * Защита на интересите на операторите на биологични продукти, чрез унифицирани процедури за прилагане правилата за биологично производство; * Увеличаване на доверието в биологичните продукти, чрез осъществяването на координиран контрол за съответствие с изискванията на европейското и национално законодателство в областта на биологичното производство; * Ограничаване на възможностите за системни нарушения от страна на контролиращите лица при прилагане правилата за контрол в областта на биологичното производство; * Провеждането на ефективен мониторинг върху дейността на контролиращите лица в областта на биологичното производство и в областта на контрола за съответствие със спецификацията на земеделски продукти и храни със защитени географски означения и храни с традиционно специфичен характер; * Опростяване на правната рамка и намаляване на административната тежест върху бизнес операторите, чрез възможността за изпращане на документи по електронен път; * Гарантиране на доверието на потребителите при предлагане от операторите на непакетираните биологични продукти съгласно новите изисквания на европейското право; * Увеличаване доверието в институциите, чрез включване на всички заинтересовани страни при формиране на политиката в областта на биологичното производство; * Стимулиране търсенето на био храни и гарантиране на доверието на потребителите.   Вариант 2 не ограничава свободното движение на стоки, води до повишаване на производството на биологични продукти и разширява избора на потребителите.  Биологичното производство има благоприятно влияние върху устойчивото развитие на страните и регионите, чрез:  а) икономически ефект – по-висока добавена стойност, развиващ се пазар, незаето пазарно търсене, експортна ориентация;  б) социален ефект - създаване на повишена заетост в селските райони, по-високи нива на ръчен труд и повече работни места в сравнение с конвенционалното земеделие и приобщаване на социално-уязвими групи;  в) екологичен ефект - съхранява и опазва околната среда, възстановява почвите, опазва биоразнообразието;  г) здравословен ефект - производството на „чисти“ и по-здравословни био храни, чрез неизползване на химични препарати за растителна защита.  Анализ на състоянието (брой оператори и площи в система на контрол) за периода 2018 г. – 2023 г. (EUROSTAT) показва спад в производството на биологични продукти.      Насърчаването на земеделските производители за преминаване към или поддържане на биологично земеделие допринася за произвеждането на голямо разнообразие от храни и други земеделски продукти, които отговарят на потребителското търсене.  Биологичното земеделие е ключов инструмент за постигане на по-устойчива продоволствена система, чрез прилагане на екологични практики за защита на околната среда и подобряване състоянието на екосистемите. Чрез устойчиви практики за биологично земеделие се цели намаляване на емисиите в селското стопанство и нулево замърсяване на въздуха, водите и почвите.  **Отрицателни (икономически/социални/екологични) въздействия:**  Не се очакват отрицателни въздействия.  **Специфични въздействия:**  Няма идентифицирани  **Въздействия върху малките и средните предприятия:**  Вариант 2 води до по-благоприятни условия за насърчаване на малки и средни предприятия/производители/стопанства за производството на биологични продукти, както и насърчаване на късите вериги на доставки и провеждането на био фермерски пазари.  **Административна тежест:**  Няма идентифицирана административна тежест.  **4.2.** **По** **Проблем 2**  **Необходимост за създаване на ред и условия за организиране на фермерски пазари.**  **Вариант 1** „**Без действие“:**  **Описание:**  Организацията и дейността на пазарите за търговия на дребно с фермерски и занаятчийски храни няма да бъдат нормативно регулирани.  Няма да има разписани права и задължения на организаторите на пазари за фермерски и занаятчийски храни и на лицата, които предлагат фермерски и занаятчийски храни на дребно на фермерските пазари.  Няма да се осъществява ефективен контрол върху храните, предлагани на пазарите за търговия на дребно с фермерски и занаятчийски храни.  В Закона за занаятите няма да бъде регламентирана група на занаятите в областта на производството на храни и напитки, което от своя страна ще възпрепятства запазването на българските традиции при производството на храни по занаятчийски начин.  **Положителни (икономически/социални/екологични) въздействия:**  Няма идентифицирани  **Отрицателни (икономически/социални/екологични) въздействия:**  Липса на разписани права и задължения на организаторите на пазари за фермерски и занаятчийски храни и на лицата, които предлагат фермерски и занаятчийски храни на дребно на фермерските пазари.  Невъзможност за осъществяване на официален контрол върху храните, предлагани на пазарите за търговия на дребно с фермерски и занаятчийски храни.  Липса на административнонаказателни разпоредби при неспазване на разпоредбите към фермерските пазари за търговия на дребно на фермерски и занаятчийски храни.  Невъзможност за достъп до пазара на малките и местните производители на фермерски и занаятчийски храни.  Няма да бъде постигнато изпълнението на целта за гарантиране на висока степен на защита на здравето на потребителите на територията на Република България.  Предлагане на пазара на храни, криещи риск за здравето на потребителите.  Липсата на изисквания към организацията и дейността на пазарите за търговия на дребно с фермерски и занаятчийски храни и към предлаганите на тях храни води до риск от предлагане на храни, които не са безопасни.  **Специфични въздействия:**  Няма идентифицирани  **Въздействия върху малките и средните предприятия:**  Няма идентифицирани  **Административна тежест:**  Няма идентифицирана административна тежест.  **Вариант 2: Приемане на Закон за изменение и допълнение на Закона за прилагане на Общата организация на пазарите на земеделски продукти на Европейския съюз**  **Описание:**  В Програмата за управление на Република България за периода юни 2023 г. – декември 2024 г. като мярка 15.1.2. е предвидено изготвяне на нормативна уредба, която има за цел създаване на условия за организиране на фермерски пазари.  С проекта на ЗИД на ЗПООПЗПЕС се уреждат организацията и дейността на пазарите за търговия на дребно с фермерски и занаятчийски храни.  Регламентирани са видовете пазари за фермерски и занаятчийски храни в зависимост от времетраенето им - постоянни, временни, или за определен ден или дни от седмицата.  Законопроектът предвижда на пазарите за фермерски и занаятчийски храни да се извършва продажба на дребно на фермерски и занаятчийски храни от техните производители. Определени са изключенията, при които могат да се предлагат фермерски и занаятчийски храни, които не са произведени от лицата, които ги предлагат.  Регламентирани са изискванията към фермерските и занаятчийските храни, които се предлагат на фермерските пазари. Определени са изискванията към лицата, които предлагат фермерски и занаятчийски храни на дребно на фермерските пазари. В законопроекта е определен редът за разкриване на пазари за търговия на дребно с фермерски и занаятчийски храни. Пазарите се разкриват от организатора на пазара след получено съгласие от кмета на общината, на чиято територия се провежда пазара. Въвежда се изискване кметът на съответната община да осигури осъществяването на ефективен контрол за спазване на нормативните изисквания и защита на потребителите.  С проекта на ЗИД на ЗПООПЗПЕС се регламентира организаторът на пазара за търговия на дребно за фермерски и занаятчийски храни да информира директора на областната дирекция по безопасност на храните по местонахождението на пазара за мястото, деня и графика на провеждането му най-малко 3 работни дни преди заявеното му начало.  Законопроектът урежда правата и задълженията на организаторите на пазари за търговия на дребно на фермерски и занаятчийски храни.  Законопроектът предвижда организаторът на пазара за фермерски и занаятчийски храни да изготвя Правилник за организацията и дейността на фермерския пазар, в който определя правилата за разполагането на местата и съоръженията за търговия, правилата за ползване на наетите места или съоръжения, организацията и контрола на участниците на пазара, графика за работата на пазара, както и мерките и задълженията за участниците, включително при нарушаването му.  В проекта на ЗИД на ЗПООПЗПЕС са определени контролните органи, които осъществяват контрол на фермерските пазари. Контролът по спазване на изискванията по отношение организацията и дейността на пазарите за търговия на дребно на фермерски и занаятчийски храни ще се осъществява от упълномощени от кмета на съответната община, длъжностни лица от общинската администрация. Регламентират се правата и задълженията на длъжностните лица, които имат право да извършват проверки на организаторите на пазарите за търговия на дребно на фермерски и занаятчийски храни, както и на лицата, които извършват търговска дейност на територията на пазарите.  Законопроектът предвижда контролът по спазване на изискванията на националното и европейското законодателство в областта на храните да се осъществява от органите на официалния контрол по Закона за управление на агрохранителната верига.  Предвидени са административнонаказателни разпоредби при неспазване на разпоредбите към фермерските пазари за търговия на дребно на фермерски и занаятчийски храни, като размера на санкциите е определен в зависимост от тежестта на съответното нарушение.  **Положителни (икономически/социални/екологични) въздействия:**  По отношение на органите, осъществяващи официален контрол на пазарите за фермерски и занаятчийски храни:   * Въвеждане на нормативни изисквания към организацията и дейността на пазарите за търговия на дребно с фермерски и занаятчийски храни. * Определяне на правата и задълженията на организаторите на пазари за фермерски и занаятчийски храни и на лицата, които предлагат фермерски и занаятчийски храни на дребно на фермерските пазари. * Осъществяване на официален контрол върху храните, предлагани на пазарите за търговия на дребно с фермерски и занаятчийски храни. * Въвеждане на административнонаказателни разпоредби при неспазване на разпоредбите към фермерските пазари за търговия на дребно на фермерски и занаятчийски храни. * Опазване на общественото здраве на територията на Република България.   По отношение на организаторите на пазари за търговия на дребно на фермерски и занаятчийски храни и към лицата, които предлагат фермерски и занаятчийски храни на дребно на фермерските пазари:   * Въвеждане на нормативни изисквания към организацията и дейността на пазарите за търговия на дребно с фермерски и занаятчийски храни. * Определяне на правата и задълженията на организаторите на пазари за фермерски и занаятчийски храни. * Определяне на правата и задълженията на лицата, които предлагат фермерски и занаятчийски храни на дребно на фермерските пазари. * Осигуряване на достъп до пазара на малките и местните производители на фермерски и занаятчийски храни.   По отношение на потребителите:   * Гарантиране висока степен на защита на здравето и правата на потребителите на територията на Република България. * Предлагане на пазара на качествени и безопасни фермерски и занаятчийски храни. * Осъществяване на ефективен официален контрол върху храните, предлагани на пазарите за търговия на дребно с фермерски и занаятчийски храни.   Подобряване на възможностите за достъп до пазара на малките и местните производители на фермерски и занаятчийски храни.  **Отрицателни (икономически/социални/екологични) въздействия:**  Няма идентифицирани  **Специфични въздействия:**  Няма идентифицирани  **Въздействия върху малките и средните предприятия:**  Съвпадат с въздействията по отношение на организаторите на пазари за фермерски и занаятчийски храни и на лицата, които предлагат фермерски и занаятчийски храни на дребно на фермерските пазари.  **Административна тежест:**  Не се наблюдава допълнителна административна тежест.  **4.3.** **По** **Проблем 3**  **Необходимост от уреждане на признаване на групи на производители (ГП), като допустими бенефициенти по Стратегическия план за развитие на земеделието и селските райони на Република България за периода  2023 –2027 г.**  **Вариант 1** „**Без действие“:**  **Описание:**  Основанието за признаването на групи на производители няма да бъде законово регулирано, както и част от текстовете свързани с признаването на ОП, АОП и МБО няма да бъдат прецизирани и приведени в съответствие с Регламент (ЕС) № 1308/2013 на Европейския парламент и на Съвета, Регламент (ЕС) 2021/2115 на Европейския парламент и на Съвета и Делегиран регламент (ЕС) 2022/126 на Комисията.  **Положителни (икономически/социални/екологични) въздействия:**  Няма идентифицирани  **Отрицателни (икономически/социални/екологични) въздействия:**  Липса на съответствие с Регламент (ЕС) 2021/2115 на Европейския парламент и на Съвета и Делегиран регламент (ЕС) 2022/126 на Комисията, създаващи правна уредба за общата селскостопанска политика и задаващи рамката за стратегическите планове на държавите членки.  **Специфични въздействия:**  Няма идентифицирани  **Въздействия върху малките и средните предприятия:**  Няма идентифицирани  **Административна тежест:**  Не се наблюдава допълнителна административна тежест.  **Вариант 2: Приемане на Закон за изменение и допълнение на Закона за прилагане на Общата организация на пазарите на земеделски продукти на Европейския съюз**  **Описание:**  В Стратегическия план на Република България е заложено, че държавите членки прилагат интервенции, бенефициенти по които са признати от министъра на земеделието и храните групи на производители, поради което с проекта на ЗИД на ЗПООПЗПЕС се цели основанието за признаването им да бъде законово регулирано.  **Положителни (икономически/социални/екологични) въздействия:**  На основание Регламент (ЕС) 2021/2115 на Европейския парламент и на Съвета и Делегиран регламент (ЕС) 2022/126 на Комисията в Стратегическия план за развитие на земеделието и селските райони на Република България за периода 2023-2027 г. са разработени интервенции, бенефициенти по които са и групи на производители. Посредством изпълнение на различни дейности по интервенциите от Стратегическия план се цели обединенията да модернизират стопанствата си, за да отговорят на постоянно променящите се пазарни условия.  Групите на производители ще могат да изпълняват оперативна програма в сектор „Мляко и млечни продукти“, чрез която да прилагат редица интервенции, чрез‘ инвестиции в материални и нематериални активи, инвестиции свързани с научноизследователска и развойна дейност, консултантски услуги и техническа помощ, обучение, популяризиране, комуникация и маркетинг. Възможността за изпълнение на интервенции ще допринесе за укрепване капацитета на групите на производители и способността им да се трансформират в организации на производители, което респективно ще доведе до повишаване на конкурентоспособността им.  С приемането на Закона за изменение и допълнение на Закона за прилагане на Общата организация на пазарите на земеделски продукти на Европейския съюз ще се осигури възможност за признаване от министъра на земеделието и храните и на тези сдружения от земеделски производители, с оглед допустимостта им по интервенциите от Стратегическия план, редом с организации на производители, асоциации на организации на производители и между браншови организации. **Отрицателни (икономически/социални/екологични) въздействия:**  Не се очакват отрицателни въздействия.  **Специфични въздействия:**  Няма идентифицирани  **Въздействия върху малките и средните предприятия:**  Няма идентифицирани  **Административна тежест:**  Няма идентифицирана административна тежест. | |
| **5. Сравняване на вариантите: да се коригира съобразно целите**  **5.1.По** **Проблем 1**  **Необходимост от разграничаване на компетенциите и функциите на отделните органи, осъществяващи политиката и официалния контрол в областта на биологичното производство.**  **Степени на изпълнение по критерии:** 1) висока; 2) средна; 3) ниска.   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2** | | ***Ефективност*** | Цел 1 | Ниска | Висока | | Цел 2 | Ниска | Висока | | Цел 3 | Ниска | Висока | | Цел 4 | Ниска | Висока | | ***Ефикасност*** | Цел 1 | Ниска | Висока | | Цел 2 | Ниска | Висока | | Цел 3 | Ниска | Висока | | Цел 4 | Ниска | Висока | | ***Съгласуваност*** | Цел 1 | Ниска | Висока | | Цел 2 | Ниска | Висока | | Цел 3 | Ниска | Висока | | Цел 4 | Ниска | Висока |   **5.2.** **По** **Проблем 2**  **Необходимост за създаване на ред и условия за организиране на фермерски пазари.**  **Степени на изпълнение по критерии:** 1) висока; 2) средна; 3) ниска   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2** | | ***Ефективност*** | Цел 5 | Ниска | Висока | | Цел 6 | Ниска | Висока | | ***Ефикасност*** | Цел 5 | Ниска | Висока | | Цел 6 | Ниска | Висока | | ***Съгласуваност*** | Цел 5 | Ниска | Висока | | Цел 6 | Ниска | Висока |   **5.3.** **По** **Проблем 3**  **Необходимост от уреждане на признаване на групи на производители (ГП), като допустими бенефициенти по Стратегическия план за развитие на земеделието и селските райони на Република България за периода  2023 – 2027 г.**  **Степени на изпълнение по критерии:** 1) висока; 2) средна; 3) ниска   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2** | | ***Ефективност*** | Цел 7 | Ниска | Висока | | ***Ефикасност*** | Цел 7 | Ниска | Висока | | ***Съгласуваност*** | Цел 7 | Ниска | Висока | | |
| **6. Избор на препоръчителен вариант:**  **Вариант 2 „Приемане на проект на Закон за изменение и допълнение на Закона за прилагане на Общата организация на пазарите на земеделски продукти на Европейския съюз“.** | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  Законопроектът предвижда пазарите за фермерски и занаятчийски храни да се разкриват от организатора на пазара след издаване на заповед от кмета на общината, на чиято територия се провежда пазара.  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  Предвижда се уведомителен режим за разкриване на пазарите за фермерски и занаятчийски храни, като целта за въвеждането му е да бъде установен ред в това отношение.  Създава се нов регулаторен режим за признаване на групите на производители.  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  Предвиденият в чл. 58ц режим отговаря на изискванията на чл. 10 – 12 от Закона за дейностите по предоставяне на услуги.  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  Проектът на закон не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество.  *1.6. В случай че се изменят регулаторни режими или административни услуги, посочете промяната.*  Не се изменят регулаторни режими или административни услуги. | |
| **6.3. Създават ли се нови регистри от прилагането на препоръчителния вариант (включително по отделните проблеми)?** | |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?** | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани. | |
| **7. Консултации:**  Проектът на Закон за изменение и допълнение на Закона за прилагане на Общата организация на пазарите на земеделски продукти на Европейския съюз ще бъде публикуван на интернет страницата на Министерството на земеделието и храните и на Портала за обществени консултации за срок от 30 дни. | |
| **8. Приемането на нормативния акт произтича ли от правото на Европейския съюз?** | |
| **9. Изисква ли се извършване на цялостна предварителна оценка на въздействието поради очаквани значителни последици?** | |
| **10. Приложения:**  Няма | |
| **11. Информационни източници:**  Закон за прилагане на Общата организация на пазарите на земеделски продукти на Европейския Съюз;  Закон за занаятите;  Регламент (ЕС) 2018/848;  Регламент (EС) 2017/625;  Регламент (ЕС) № 1151/2012 на Европейския парламент и на Съвета от 21 ноември 2012 година относно схемите за качество на селскостопанските продукти и храни;  Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013;  Делегиран регламент (ЕС) 2022/126 на Комисията от 7 декември 2021 година за допълнение на Регламент (ЕС) 2021/2115 на Европейския парламент и на Съвета с допълнителни изисквания по отношение на някои видове интервенции, посочени от държавите членки в стратегическите им планове по ОСП за периода  2023 – 2027 г. съгласно същия регламент, както и с правила във връзка със съотношението за стандарт 1 за добро земеделско и екологично състояние делегирания регламент уреждащ детайлизиращ условията за финансиране на интервенциите по Стратегическия план;  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО)  № 234/79, (ЕО) № 1037/2001 и (ЕО) № 1234/2007. | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност:**  д-р Лора Пастухова-Джупарова – директор на дирекция „Биологично производство“  Ирина Лазарова – директор на дирекция „Пазарни мерки и организации на производители“  Доц. д-р Илиян Костов, двм – директор на дирекция „Политики по агрохранителната верига“  **Дата: 10.04.2024 г.** | |